
REPUBLIKA HRVATSKA
TRGOVAČKI SUD U ZADRU		
Dr. Franje Tuđmana 35
Zadar			

R E P U B L I K A  H R V A T S KA 

R J E Š E N J E

	Trgovački sud u Zadru, OIB:39670464653 po sutkinji Ani Markač, nad stečajnim dužnikom NATURALIS SOMNIS j.d.o.o. za proizvodnju, trgovinu i usluge, OIB:91993336328, sa sjedištem u Zadru, Frane Alfirevića 17, dana 23. prosinca 2015.,

r i j e š i o   j e

	Odbacuje se zahtjev Financijske agencije, Regionalni centar Split, Podružnica Zadar za provedbu stečajnog postupka nad dužnikom NATURALIS SOMNIS j.d.o.o. za proizvodnju, trgovinu i usluge, OIB:91993336328, Zadar, od 23. prosinca 2015. kao preuranjen. 

Obrazloženje

	Financijska agencija Split, Podružnica Zadar dana 22. prosinca 2015. Trgovačkom sudu u Zadru podnijela je prijedlog za otvaranje stečajnog postupka nad dužnikom NATURALIS SOMNIS j.d.o.o. za proizvodnju, trgovinu i usluge, OIB:91993336328, Zadar. U prijedlogu je navela da dužnik u Očevidniku redoslijeda osnova za plaćanje na dan 18. prosinca 2015. ima evidentirane neizvršene osnove za plaćanje u neprekinutom razdoblju od 120 dana u iznosu od 3.750,59 kn i da ima 3 zaposlena.

Odredbom članka 444. stavak 2. Stečajnog zakona (Narodne novine broj 71/15) propisano je da je FINA iznimno od roka iz čl. 110. st. 1. ovog Zakona dužna za pravne osobe koje na dan stupanja na snagu ovog zakona u Očevidniku redoslijeda osnova za plaćanje imaju evidentirane neizvršene osnove za plaćanje u neprekinutom razdoblju od 120 dana, podnijeti prijedlog za otvaranje stečajnog postupka i to najkasnije deset mjeseci, ali ne ranije od osam mjeseci od dana stupanja na snagu ovog Zakona za pravnu osobu koja u Očevidniku redoslijeda osnova za plaćanje ima evidentirane neizvršene osnove za plaćanje i dva ili više zaposlenih (čl. 444. st. 2. al.2.).  

Kako iz samog prijedloga podnositelja proizlazi da dužnik NATURALIS SOMNIS j.d.o.o. za proizvodnju, trgovinu i usluge, OIB:91993336328, Zadar, ima u Očevidniku redoslijeda osnova za plaćanje evidentirane neizvršene osnove za plaćanje u neprekinutom razdoblju od 120 dana te da ima 3 zaposlena, to je očigledno da je prijedlog podnesen prije proteka roka od osam mjeseca računajući isti od dana 1. rujna 2015. kada je Zakon i stupio na snagu, slijedom čega se ukazuje da je prijedlog preuranjen pa ga je valjalo odbaciti i riješiti kao u izreci ovog rješenja. 
           	
U Zadru 23. prosinca 2015.

						        Sutkinja
								       Ana Markač


POUKA O PRAVNOM  LIJEKU: 
Protiv ovog rješenja pravo na žalbu ima podnositelj zahtjeva. Rok za žalbu iznosi 8 (osam) dana računajući od dana dostave. Žalba se podnosi ovom Sudu u 2 (dva) primjerka, a o istoj odlučuje Visoki trgovački sud Republike Hrvatske.

Dostaviti: 
1. podnositelju zahtjeva elektroničkim putem
1. e-oglasna ploča
1. u spis.
